  Майя Бывальцева Удмуртилэн тӧроез Александр Бречалов 5-тӥ шуркынмонэ мерлыко вотэсъёсын усьтэм интервьюез дыръя Ижкарын Удмурт лулчеберетъя центр кылдытон пумысен валэктон сётӥз. Мон малпасько, йӧскалык элькунлэн шоркараз йӧскалык центр луыны кулэ. Со удмурт кылэз, лулчеберетэз, дунлыкъёсты нуллӥсьёсты огазеясь ёзлюкет кадь. Тыршо, та ужпумез асьмеос мед ик сэрттомы-пертчомы шуыса. Сётэм кылъёсылэсь уг куштӥськиськы, но зэмзэ ке, со пумкылъян, (вуж юртэз – ред.) сэрттон но выль объект пуктон, юнматэмын луысал ке, ми 21-тӥ яке 20-тӥ арын ик кутскысалмы ни Александр Бречалов, Удмуртилэн тӧроезСолэн кылъёсызъя, «Удмурт Кенеш» огазеяськонэн юнматэм выль юрт пуктонъя ӵектосэз со Удмуртиысь лулчеберетъя министрен Владимир Соловьёвен ӵош Россиысь культурая министрлы Владимир Мединскийлы сётӥзы ни вал. Федерал ёзын ӵектослы дурбасьтӥзы. Но собере Ижкарын выльысь споръяськонъёс ӝутскизы – юрт (азьвыл Короленко нимо театр) истори ласянь дуно луэ, соин ик сое сэрттыны уг яра. Озьы ужпум интыысьтыз ӧз вырӟы. Александр Бречаловлэн верамезъя, со Россиысь лулчеберетъя выль министрен Ольга Любимоваен пумиськон дыръя но Ижкарын Удмурт лулчеберетъя центр кылдытон сярысь ужпумез ӝутӥз. Кулэлыкез валан вань, федерал министр проектно-сметной ужкагазъёс лэсьтыны куриз.  Удмуртилэн шоркараз Удмурт лулчеберетъя юрт кылдытон сярысь вань иворъёсты лыдӟе «Ижкарысь удмурт лулчеберетъя юрт» темаысь Тегъёс: Лулчеберет Ижкар Удмуртия АлександрБречалов Удмуртлулчеберетъяцентр  